ประกาศองค์การจัดการน้ำเสียประกาศองค์การจัดการน้ำเสียเรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้การบริการข้อมูลข่าวสารของทางราชการเป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ และให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆขององค์การจัดการน้ำเสียได้ถูกต้องตามความเป็นจริงจึงให้ประกาศโครงสร้างและการจัดองค์กรในการดำเนินงาน อำนาจหน้าที่วิธีการดำเนินงาน และสถานที่ติดต่อเพื่อขอรับข้อมูลข่าวสารขององค์การจัดการน้ำเสีย(ต่อไปเรียกว่า อจน.) ดังนี้ข้อ ๑ ให้ยกเลิกประกาศองค์การจัดการน้ำเสียเรื่อง โครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงาน และสถานที่ติดต่อเพื่อขอรับข้อมูลข่าวสาร ฉบับลงวันที่ ๒๒กรกฎาคม ๒๕๔๑ข้อ ๒ อจน. มีอำนาจหน้าที่โครงสร้าง และการจัดองค์กรในการดำเนินงาน ดังนี้๒.๑ อำนาจหน้าที่กระทำการต่าง ๆ ภายในขอบวัตถุประสงค์ที่กำหนดตามมาตรา ๖ และมาตรา ๗ แห่งพระราชกฤษฎีกาจัดตั้งองค์การจัดการน้ำเสียพ.ศ. ๒๕๓๘ ในการจัดให้มีระบบบำบัดน้ำเสียรวมสำหรับการบำบัดน้ำเสียภายในเขตพื้นที่จัดการน้ำเสียและการให้บริการรับบริหารหรือจัดการระบบบำบัดน้ำเสียทั้งในและนอกเขตพื้นที่จัดการน้ำเสียรวมทั้งบริการหรือกิจการต่อเนื่องที่เกี่ยวกับการจัดการน้ำเสียอย่างมีประสิทธิภาพในเชิงเศรษฐกิจ๒.๒ โครงสร้างและการจัดองค์กรในการดำเนินงาน๒.๒.๑ สายงานขึ้นตรงต่อผู้อำนวยการองค์การจัดการน้ำเสีย(๑) สำนักผู้อำนวยการ ประกอบด้วย กองกลาง กองกฎหมาย และกองโครงการพิเศษ(๒) สำนักตรวจสอบภายใน๒.๒.๒ สายงานบริหาร(๑) ฝ่ายอำนวยการ ประกอบด้วย กองพัสดุและบริการ กองทรัพยากรบุคคล และกองประชาสัมพันธ์(๒) ฝ่ายบัญชีและการเงิน ประกอบด้วย กองบัญชี กองการเงิน และกองงบประมาณ๒.๒.๓ สายงานวิชาการและแผน(๑) ฝ่ายพัฒนาองค์กร ประกอบด้วย กองนโยบายและแผน กองบริหารความเสี่ยงและควบคุมภายในและกองสารสนเทศและประเมินผล(๒) ฝ่ายวิศวกรรม ประกอบด้วย กองมาตรฐานวิศวกรรมและกองพัฒนาและบริหารโครงการ๒.๒.๔ สายงานปฏิบัติการ(๑) ฝ่ายจัดการน้ำเสียภูมิภาค ประกอบด้วย กองประสานงานกลาง และสำนักงานจัดการน้ำเสียสาขา(๒) ฝ่ายบริหารการจัดเก็บรายได้ ประกอบด้วย กองการจัดเก็บรายได้ และกองวิเคราะห์และพัฒนาระบบการจัดเก็บรายได้(๓) ฝ่ายจัดการน้ำเสียปริมณฑล ประกอบด้วย กองปฏิบัติการ และกองบริการข้อ ๓ สรุปอำนาจหน้าที่ที่สำคัญและวิธีการดำเนินงานของหน่วยงานภายใน อจน. มีดังนี้๓.๑ สำนักผู้อำนวยการ มีผู้อำนวยการสำนักเป็นผู้บังคับบัญชาและรายงานตรงต่อผู้อำนวยการองค์การจัดการน้ำเสียหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการของสำนักผู้อำนวยการ(๒) บริหารจัดการ สนับสนุน อำนวยการในงานตามภารกิจของกองกลาง กองกฎหมายกองโครงการพิเศษ(๓)ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจผลสำเร็จของการประสานงานกับหน่วยงานภายนอกตามที่ได้รับมอบหมาย(๔) ติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๕) ปฏิบัติงานตามที่ผู้บังคับบัญชามอบหมาย๓.๒ สำนักตรวจสอบภายใน มีผู้อำนวยการสำนักเป็นผู้บังคับบัญชาและรายงานตรงต่อผู้อำนวยการองค์การจัดการน้ำเสียหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการของสำนักตรวจสอบภายใน(๒) สอบทานและประเมินความเสี่ยงและระบบการควบคุมภายในที่เกี่ยวกับการกำกับดูแลการปฏิบัติงาน(๓) เสนอแนะวิธีหรือมาตรการในการปรับปรุงแก้ไขเพื่อให้การดำเนินงานเป็นไปอย่างถูกต้องมีประสิทธิผล(๔) ประสานงานและให้ข้อเสนอแนะแก่หน่วยงานต่าง ๆในด้านระเบียบปฏิบัติและการควบคุมภายใน(๕) ตรวจสอบการจัดเก็บรายได้รายจ่ายและสิทธิประโยชน์ที่องค์การจัดการน้ำเสียพึงได้รับ(๖) ให้คำแนะนำแก่ผู้บริหารในทุกระดับเพื่อให้เกิดการปฏิบัติตามหลักการกำกับดูแลกิจการที่ดี(๗) ประสานงานกับสำนักงานการตรวจเงินแผ่นดิน หรือผู้สอบบัญชีภายใน(๘)ปฏิบัติงานอื่นที่เกี่ยวกับการตรวจสอบภายในตามที่ได้รับมอบหมายจากคณะกรรมการตรวจสอบนอกเหนือจากแผนการตรวจสอบประจำปีที่วางไว้(๙) ติดตามผลการตรวจสอบและการปฏิบัติตามข้อเสนอแนะของฝ่ายบริหาร เพื่อทำการปรับปรุงแก้ไขการดำเนินงานให้มีประสิทธิภาพมีประสิทธิผลและประหยัดยิ่งขึ้น(๑๐) ติดตามความก้าวหน้า ประเมินผลโครงการพร้อมจัดทำรายงานผลการตรวจสอบภายในเสนอต่อผู้บริหารหน่วยรับตรวจและผู้บริหารระดับสูงที่เกี่ยวข้องรายเดือน รายไตรมาส รายปี(๑๑) ปฏิบัติงานตามที่ผู้บังคับบัญชามอบหมาย๓.๓ สายงานบริหาร มีรองผู้อำนวยการบริหารเป็นผู้บังคับบัญชาและรายงานตรงต่อผู้อำนวยการองค์การจัดการน้ำเสียหน้าที่ความรับผิดชอบ(๑) จัดทำแผนปฏิบัติการ -เชิงกำกับนโยบายและบริหารจัดการของส่วนงานบริหาร(๒) กำกับดูแล บริหารจัดการ สนับสนุนอำนวยการในงานตามภารกิจของฝ่ายอำนวยการ ฝ่ายบัญชีและการเงินซึ่งเกี่ยวกับงานด้านพัสดุและการบริการภายในสำนักงาน การบริหารทรัพยากรบุคคลการประชาสัมพันธ์ทั้งภายในและภายนอกองค์กร การบริหารการเงิน บัญชีและงบประมาณ(๓) กำกับดูแล ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๔) ปฏิบัติงานตามที่ผู้บังคับบัญชามอบหมาย๓.๓.๑ ฝ่ายอำนวยการ มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการบริหารหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการของฝ่ายอำนวยการ(๒) บริหารจัดการ สนับสนุนอำนวยการในงานตามภารกิจของกองพัสดุและบริการกองทรัพยากรบุคคล และกองประชาสัมพันธ์(๓) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๔) ปฏิบัติงานตามที่ผู้บังคับบัญชามอบหมาย๓.๓.๒ ฝ่ายบัญชีและการเงิน มีผู้อำนวยการฝ่ายเป็นผู้บังคับบัญชา และรายงานตรงต่อรองผู้อำนวยการบริหารหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการของฝ่ายบัญชีและการเงิน(๒) บริหารจัดการ สนับสนุน อำนวยการในงานตามภารกิจของกองบัญชี กองการเงินและกองงบประมาณ(๓) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการพร้อมจัดทำรายงานผลการดำเนินงานรายเดือน รายไตรมาส รายปี(๔) ปฏิบัติงานตามที่ผู้บังคับบัญชามอบหมาย๓.๔ สายงานวิชาการและแผน มีรองผู้อำนวยการวิชาการและแผนเป็นผู้บังคับบัญชา และรายงานตรงต่อผู้อำนวยการองค์การจัดการน้ำเสียหน้าที่ความรับผิดชอบ(๑) จัดทำแผนปฏิบัติการ -เชิงกำกับนโยบายและบริหารจัดการของส่วนงานวิชาการและแผน(๒) กำกับดูแล บริหารจัดการ สนับสนุนอำนวยการในงานตามภารกิจของฝ่ายพัฒนาองค์กรและฝ่ายวิศวกรรม ซึ่งเกี่ยวกับงานงานนโยบายและแผน งานบริหารความเสี่ยงและควบคุมภายใน งานสารสนเทศและประเมินผลงานมาตรฐานวิศวกรรม งานพัฒนาและบริหารโครงการ(๓) กำกับดูแลควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๔) ปฏิบัติงานตามที่ผู้บังคับบัญชามอบหมาย๓.๔.๑ ฝ่ายพัฒนาองค์กร มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการวิชาการและแผนหน้าที่และความรับผิดชอบ(๑) จัดทำแผนปฏิบัติการ - เชิงบริหารจัดการของฝ่ายพัฒนาองค์กร(๒) บริหารจัดการ สนับสนุน อำนวยการในงานตามภารกิจของกองนโยบายและแผนกองบริหารความเสี่ยงและควบคุมภายใน กองสารสนเทศและประเมินผล อาทิเช่น การจัดทำร่างนโยบายแผนวิสาหกิจ แผนยุทธศาสตร์ แผนธุรกิจ แผนปฏิบัติการประจำปี และแผนบริหารความเสี่ยง(๓) การติดต่อประสานงานกระทรวงการคลังในการประเมินผลการดำเนินงานขององค์การจัดการน้ำเสียประสานงานในการดำเนินงานบริหารความเสี่ยง การควบคุมภายใน ประสานงานกับองค์การต่างๆ ทั้งในและนอกประเทศเพื่อดำเนินงานตามภารกิจ(๔) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๕) ปฏิบัติงานตามที่ผู้บังคับบัญชามอบหมาย๓.๔.๒ ฝ่ายวิศวกรรม มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการวิชาการและแผนหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการของฝ่ายวิศวกรรม(๒) บริหารจัดการ สนับสนุนอำนวยการงานตามภารกิจของกองมาตรฐานวิศวกรรม กองพัฒนาและบริหารโครงการซึ่งเกี่ยวกับ งานด้านเทคนิค วิทยาศาสตร์ วิศวกรรม โดยเฉพาะทางด้านน้ำเสียทั้งการสำรวจ ตรวจสอบ ออกแบบก่อสร้าง กำหนดรายละเอียดและขอบเขตงานโครงการเพื่อการจัดทำแผนงานโครงการงานตรวจสอบงานทางด้านการผลิตเอกสารทางวิชาการด้านน้ำเสียเพื่อการบริการถ่ายทอดสู่สาธารณะ(๓)ควบคุมดูแลและพัฒนาเป็นศูนย์กลางการให้บริการทางวิชาการด้านการจัดการน้ำเสียทั้งภายในและภายนอกองค์กร(๔) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้า ประเมินผล ประเมินความคุ้มค่าของโครงการ พร้อมจัดทำรายงานผลการดำเนินงานรายเดือนรายไตรมาส รายปี(๕) ปฏิบัติงานตามที่ผู้บังคับบัญชามอบหมาย๓.๕ สายงานปฏิบัติการ มีรองผู้อำนวยการปฏิบัติการเป็นผู้บังคับบัญชาและรายงานตรงต่อผู้อำนวยการองค์การจัดการน้ำเสียหน้าที่ความรับผิดชอบ(๑) จัดทำแผนปฏิบัติการ - เชิงกำกับนโยบายและบริหารจัดการของส่วนงานปฏิบัติการ(๒) กำกับดูแล บริหารจัดการ สนับสนุนอำนวยการในงานตามภารกิจของฝ่ายจัดการน้ำเสียภูมิภาค ฝ่ายบริหารการจัดเก็บรายได้ฝ่ายจัดการน้ำเสียปริมณฑล(๓) กำกับดูแล ด้านบริหารจัดการ การจัดเก็บรายได้ ค่าธรรมเนียม ค่าบริการน้ำเสีย(๔) กำกับดูแล ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้าประเมินผล และประเมินความคุ้มค่าของโครงการ พร้อมทั้งรายงานผลการดำเนินงานรายเดือนรายไตรมาส รายปีของหน่วยงาน(๕) ปฏิบัติงานตามที่ผู้บังคับบัญชามอบหมาย๓.๕.๑ ฝ่ายจัดการน้ำเสียภูมิภาค มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการปฏิบัติการหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการโครงการในส่วนภูมิภาค(๒) บริหารจัดการ สนับสนุนอำนวยการในงานตามภารกิจของกองประสานงานกลาง สำนักงานจัดการน้ำเสีย สาขา(๓) บริหารจัดการ และสนับสนุนการดำเนินงานของหน่วยงานที่ปฏิบัติงานตามแผนในภูมิภาคเกี่ยวกับการสร้างเครือข่ายและพันธมิตรด้านการจัดการน้ำเสียและการถ่ายทอดเทคโนโลยีที่เหมาะสม(๔) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจติดตามความก้าวหน้าประเมินผล ประเมินความคุ้มค่าของโครงการ พร้อมทั้งรายงานผลการดำเนินงานรายเดือนรายไตรมาส รายปีของหน่วยงาน โดยเฉพาะรายงานสถานการณ์การจัดการน้ำเสียในประเทศ(๕) ปฏิบัติงานตามที่ผู้บังคับบัญชามอบหมาย๓.๕.๒ ฝ่ายบริหารการจัดเก็บรายได้ มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการปฏิบัติการหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการงานจัดเก็บรายได้(๒) บริหารจัดการ สนับสนุนอำนวยการในงานตามภารกิจของกองการจัดเก็บรายได้ กองวิเคราะห์และพัฒนาระบบการจัดเก็บรายได้(๓) บริหารจัดการ และสนับสนุนการดำเนินงานของหน่วยงานที่ปฏิบัติงานตามแผนในการจัดเก็บรายได้เกี่ยวกับการบริหารจัดการลูกค้าสัมพันธ์ (Customer Relation Management)(๔) ควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจ(๕) ติดตามความก้าวหน้า ประเมินผล และประเมินความคุ้มค่าของโครงการพร้อมทั้งรายงานผลการดำเนินงานรายเดือน รายไตรมาส รายปีของหน่วยงาน(๖) ปฏิบัติงานตามที่ผู้บังคับบัญชามอบหมาย๓.๕.๓ ฝ่ายจัดการน้ำเสียปริมณฑล มีผู้อำนวยการฝ่ายเป็นผู้บังคับบัญชาและรายงานตรงต่อรองผู้อำนวยการปฏิบัติการหน้าที่ความรับผิดชอบ(๑) จัดทำแผนปฏิบัติการ - เชิงบริหารจัดการ โครงการในเขตปริมณฑล และงานจัดเก็บรายได้(๒) บริหารจัดการ สนับสนุนอำนวยการในงานตามภารกิจของกองการจัดเก็บรายได้ปริมณฑล และกองปฏิบัติการควบคุมและปฏิบัติตามเกณฑ์ประเมินผลของสำนักงานคณะกรรมการนโยบายรัฐวิสาหกิจบริหารจัดการ และสนับสนุน การดำเนินงานของหน่วยงานที่ปฏิบัติงานตามแผนในเขตปริมณฑลเกี่ยวกับการสร้างเครือข่ายและพันธมิตรด้านการจัดการน้ำเสีย และการถ่ายทอดเทคโนโลยีที่เหมาะสม(๓) ติดตามความก้าวหน้า และประเมินผล ประเมินความคุ้มค่าของโครงการพร้อมทั้งรายงานผลการดำเนินงานรายเดือน รายไตรมาส รายปีของหน่วยงานโดยร่วมกับกองประสานงานกลาง จัดทำรายงานรวมของทุกกิจกรรม (ของส่วนงานปฏิบัติการ)และร่วมจัดทำรายงานสถานการณ์การจัดการน้ำเสียในประเทศไทย(๔) ปฏิบัติงานตามที่ผู้บังคับบัญชามอบหมายข้อ ๔ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับองค์การจัดการน้ำเสีย ตั้งอยู่เลขที่ ๓๓๓อาคารเล้าเป้งง้วน ๑ ชั้น ๒๓ ถนนวิภาวดีรังสิต แขวงจอมพล เขตจตุจักร กรุงเทพมหานคร๑๐๙๐๐ โทรศัพท์ ๐ ๒๒๗๓ - ๘๕๓๐ - ๙ โทรสาร ๐ ๒๒๗๓ - ๘๕๗๗ - ๙ประกาศณ วันที่ ๒๖ ตุลาคม พ.ศ. ๒๕๕๔ไพโรจน์สัตยสัณห์สกุลผู้อำนวยการองค์การจัดการน้ำเสียปริยานุช/ผู้จัดทำ๒๒ พฤศจิกายน๒๕๕๔ชาญ/ผู้ตรวจ๒๕ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๗ ง/หน้า ๙๔/๑๖ พฤศจิกายน ๒๕๕๔